Isestanen id-negmer s ɣur yiselmaden sbegnen-aɣ-d tamawt-nsen ɣef ulmad n umawal aɣurbiz s ɣur yinelmaden-nsen, ɣas ulamma ad d-naf asemres n tutlayt tamziɣt yettulemden tettusemres ugar, maca, almad n tutlayt yeḥwaǧ ugar n usemres, dimi iselmaden imsestanen fkan-d kra n timentilin d wuguren n uselmed d ulmad n tutlayt-agi tayemmat, deg unnar aɣurbiz d berra-ines, deg tmetti, gar-asent: - Aṭas n yiseggasen i sԑeddayen yinelmaden deg uɣerbaz, akken ad awḍen s aseggas wis semmus n uswir amenzu ideg ara bdun almad n tutlayt tamaziɣt.